 अपराजित बार्सिलोना शीर्षस्थानमा
बार्सिलोनाले स्पेनिस ला लिगाअन्तर्गत शनिबार मालागालाई पराजित गर्दै अपराजित यात्रा कायमै राखेको छ । जेरार्ड देउलेफेउ र आन्द्रेस इनिस्टाको गोलमा बार्सिलोना २–० ले विजयी रह्यो ।
म्याड्रिड — बार्सिलोनाले स्पेनिस ला लिगाअन्तर्गत शनिबार मालागालाई पराजित गर्दै अपराजित यात्रा कायमै राखेको छ । जेरार्ड देउलेफेउ र आन्द्रेस इनिस्टाको गोलमा बार्सिलोना २–० ले विजयी रह्यो । अर्को खेलमा भ्यालेन्सियाले सेभियालाई ४–० ले हरायो । गोन्कालो ग्वेडेसले दुई तथा सिमोने जाजा र सान्टी मिनाले १–१ गोल गरेपछि भ्यालेन्सिया दोस्रो स्थानमा उक्लियो । शनिबार नै रियल बेटिसले अलाभेसलाई २–० ले हराउँदा लेभान्टे र गेटाफेको खेल १–१ को बराबरीमा सकियो ।शीर्षस्थानमा रहेको बार्सिलोनाको ९ खेलबाट २५ अंक छ भने दोस्रो स्थानको भ्यालेन्सियाले २१ अंक जोडेको छ ।जर्मनीम्युनिख– शीर्षस्थानमा दुई अंकले अगाडि रहेको बोरुसिया डर्टमुन्ड जर्मन बुन्डेसलिगाअन्तर्गत शनिबार आइनट्रयाक्ट फ्रांकफर्टसँग बराबरीमा रोकियो । फ्रांकफर्टको मैदानमा डर्टमुन्डले २–० को अग्रता गुमायो । नुरी साहिन र म्याक्स फिलिपको गोलमा अग्रता लिए पनि डर्टमुन्डले दोस्रो हाफको पाँच मिनेटको अन्तरमा दुई गोल खायो । फ्रांकफर्टका लागि सबास्टियन हल्लर र मारियास वोल्फले गोल गरे । डिफेन्डिङ च्याम्पियन बायर्न म्युनिखले ह्यामबर्गको घरेलु मैदानमा जित दर्ता गर्‍यो । ह्यामबर्गलाई १–० ले पराजित गर्दा कोरेन्टिन टोलिसोले ५२ औं मिनेटमा गरेको गोल निर्णायक साबित भयो । यस नतिजासँगै शीर्षस्थानमा २ अंकको अग्रता गुमाएको छ । ९ खेलमा २० अंक जोडेका बायर्न र डर्टमुन्डको पछाडि १९ अंक जोडेको आरबी लाइप्जिग छ । लाइप्जिगले शनिबारको खेलमा स्टुट्गार्टलाई १–० ले हरायो । साल्काले माइन्जलाई २–० ले पछि पार्दा ह्यानोभरले अग्स्बर्गलाई २–१ ले पराजित गर्‍यो ।इटाली मिलान– इटालियन सिरी ‘ए’ अन्तर्गत शनिबार अंक तालिकाको शीर्ष दुई स्थानमा रहेका इन्टर र नेपोलीले अंक बाँडेका छन् । नेपोलीको घरेलु मैदानमा भएको खेल गोलरहित बराबरीमा सकियो । यस नतिजासँगै नेपोलीले शीर्षस्थानमा २ अंकको अग्रता कायमै राखेको छ । नेपालीको ९ खेलमा २५ अंक छ भने इन्टरले २३ अंक जोडेको छ ।शनिबारकै अर्को खेलमा साम्पडोरियाले क्रोटोनेलाई ५–० ले पराजित गर्‍यो । जितसँगै ८ खेलबाट १७ अंक जोड्दै साम्पडोरिया पाँचौं स्थानमा उक्लियो ।